**สรุปการประชุมคณะกรรมการติดตามเร่งรัดการเบิกจ่ายเงินงบประมาณ**

**ศูนย์อนามัยที่ 7 ขอนแก่น**

**ครั้งที่ 6 /2563**

**วันที่ 20 มีนาคม พ.ศ. 2563 เวลา 13.00 - 14.30 น.**

**ณ ห้องผู้อำนวยการศูนย์อนามัยที่ 7 ชั้น 2 อาคารอำนวยการ ศูนย์อนามัยที่ 7 ขอนแก่น**

**ผู้เข้าประชุม**

|  |  |  |
| --- | --- | --- |
| 1. นายแพทย์ชาตรี | เมธาธราธิป | ผู้อำนวยการศูนย์อนามัยที่ 7 ขอนแก่น ประธานกรรมการ |
| 2. นางธัญวลัย | พิตรพิบูลโภคิน | นักวิชาการสาธารณสุขชำนาญการพิเศษ กรรมการ |
| 3. นางอภิสรา | หอมหวล | เจ้าพนักงานธุรการชำนาญงาน กรรมการ |
| 4. นางมุกดา | คำภีระ | เจ้าพนักงานการเงินและบัญชีชำนาญงาน กรรมการ |
| 5. นางประพิณทิพย์ | ปักกุนนัน | นักวิชาการสาธารณสุขชำนาญการ เลขานุการ |

**เริ่มประชุมเวลา 13.00 น.** สรุปสาระสำคัญได้ดังนี้

**วาระที่ 1 เรื่องประธานแจ้งที่ประชุมทราบ**

**นายแพทย์ ชาตรี เมธาธราธิป** ผู้อำนวยการศูนย์อนามัยที่ 7 ขอนแก่น ประธานกรรมการติดตามเร่งรัดการเบิกจ่ายงบประมาณ แจ้งว่า ตามที่งานยุทธศาสตร์ กลุ่มขับเคลื่อนยุทธศาสตร์และพัฒนากำลังคน ณ วันที่ 15 มีนาคม 2563 ผลการเบิกจ่ายงบประมาณ เป็นเงิน 9,339252.94 บาท คิดเป็นร้อยละ 47.63 ของวงเงินที่ได้รับจัดสรร 17,885,956.55 บาท ซึ่งต้องเร่งรัดการเบิกจ่ายงบประมาณ ณ วันที่ 31 มีนาคม 2563 เป้าหมายร้อยละ 55

**มติที่ประชุม** รับทราบ

**วาระที่ 2 รับรองรายงานการประชุม**

รับรองรายงานการประชุม ครั้งที่ 5/2563 ลงวันที่ 17 กุมภาพันธ์ 2563

**มติที่ประชุม** รับรองรายงานการประชุม

**วาระที่ 3 เรื่องสืบเนื่อง**

**นางมุกดา คำภีระ** หัวหน้างานการเงิน รายงานผลการเบิกจ่ายข้อมูล ณ วันที่ 15 มีนาคม 2563 ตามแผนงานงบประมาณมีทั้งหมด 8 แผนเงิน ดังนี้

(1.) แผนงานบุคลากรภาครัฐ เบิกจ่ายได้ร้อยละ 49.74  
(2.) แผนงานพื้นฐานด้านการพัฒนาและเสริมสร้างศักยภาพคน เบิกจ่ายได้ร้อยละ 96.41  
(3.) แผนงานยุทธศาสตร์เสริมสร้างให้คนมีสุขภาวะที่ดี เบิกจ่ายได้ร้อยละ 21.39  
(4). แผนงานยุทธศาสตร์พัฒนาศักยภาพคนตลอดช่วงชีวิต เบิกจ่ายได้ร้อยละ 51.29   
(5.) แผนงานบูรณาการเตรียมความพร้อมเพื่อรองรับสังคมสูงวัย เบิกจ่ายได้ร้อยละ 46.77  
(6.) แผนงานบูรณาการบริหารจัดการทรัพยากรน้ำ เบิกจ่ายได้ร้อยละ 0   
(7.) แผนงานบูรณาการพัฒนาเมืองอุตสาหกรรมเชิงนิเวศ และการจัดการมลพิษและสิ่งแวดล้อม เบิกจ่ายได้ร้อยละ 43.52

(8.) แผนงานบูรณาการสร้างรายได้จากการท่องเที่ยว เบิกจ่ายได้ร้อยละ 0

**ภาพรวมการเบิกจ่ายงบประมาณได้ร้อยละ 47.63**

**มติที่ประชุม รับทราบ**

**วาระที่ 4 เรื่องพิจารณา**

**นางธัญวลัย พิตรพิบูลโภคิน** หัวหน้างานยุทธศาสตร์ กลุ่มขับเคลื่อนยุทธศาสตร์และพัฒนากำลังคนได้เสนอให้ดึงงบแผนบุคลากรภาครัฐ ที่โอนเงินมาเกินจากที่วางแผนไว้ ปรับดึงคืนให้กองคลัง จำนวนเงิน 903 บาท และรัฐบาลออกมาตรการเฝ้าระวังป้องกันและควบคุมโรคติดเชื้อโคโรนา 2019ทำให้ลดกิจกรรมรวมคนจำนวนมาก ทำให้มีบางโครงการไม่สามารถจัดกิจกรรมให้เป็นไปตามเป้าหมายได้จำนวน 4 กิจกรรม ดังนี้ 1. โครงการป้องกันและแก้ไขปัญหาการตั้งครรภ์ในวัยรุ่น ในการดำเนินงานพัฒนาการส่งเสริมสุขภาพวัยรุ่น ยกเลิกกิจกรรมจัดประชุมคณะอนุกรรมการป้องกันและแก้ไขปัญหาการตั้งครรภ์ในวัยรุ่น ระดับจังหวัดกาฬสินธุ์ 2. กิจกรรมจัดเวทีแลกเปลี่ยนเรียนรู้สุดยอดองค์กรปกครองส่วนท้องถิ่นขับเคลื่อนการดำเนินงานป้องกันและแก้ไขปัญหาการตั้งครรภ์ในวัยรุ่น 3. โครงการสร้างชุมชนรอบรู้ด้านสุขภาพให้ผู้สูงวัย “สุขเพียงพอ ชะลอชรา ชีวายืนยาว ในกิจกรรมจัดประชุมและเก็บข้อมูลความรู้/ความรอบรู้ด้านสุขภาพของผู้สูงอายุและตรวจคัดกรองสุขภาพเบื้องต้น พร้อมคืนข้อมูลแก่นักเรียน โรงเรียนผู้สูงอายุ 4.โครงการบริหารยุทธศาสตร์และการขับเคลื่อนนโยบาย กรมอนามัย สู่การปฏิบัติ ในกิจกรรมจัดทำแผนยุทธศาสตร์ของศูนย์อนามัยที่ 7 ขอนแก่น ณ ศูนย์อนามัยที่ 7 ขอนแก่นจำนวน2 วัน ในวันที่ 30-31 มีนาคมนี้

**มติที่ประชุม เห็นชอบ**

**วาระที่ 5 เรื่องอื่นๆ**

* ไม่มี

**ปิดประชุม เวลา 14.30 น.**

นางประพิณทิพย์ ปักกุนนัน ผู้จดรายงานการประชุม

นางธัญวลัย พิตรพิบูลโภคิน ผู้ตรวจรายงานการประชุม